Hea klient!

Alates **1. oktoobrist 2022** jätkab Põhja-Pärnumaa valla Halinga piirkonnas (endine Halinga vald) **segaolmejäätmete, biolagunevate köögi- ja sööklajäätmete paberi- ja kartongijäätmete, biolagunevate aia- ja haljastusjäätmete, suurjäätmete ja segapakendijäätmete** kogumistjaveoteenust MTÜ Jäätmehalduskeskusegasõlmitud lepingu alusel **Eesti Keskkonnateenused AS.**

Jäätmevedaja teostab jäätmevedu korraldatud jäätmeveos sätestatud tingimuste raames.

LEPING

Jäätmeseaduse § 69 alusel loetakse jäätmevaldaja korraldatud jäätmeveoga liitunuks elu- või tegevuskohajärgses jäätmeveo piirkonnas. Saadame Teile uue hankeperioodi alguses tutvumiseks ja allkirjastamiseks eeltäidetud jäätmeveo lepingu, mis on koostatud omavalitsuse poolt vedajale üle antud jäätmevaldajate registris kajastuvate andmete põhjal ja arvestades korraldatud jäätmeveoga kehtestatud nõudeid jäätmekäitlusele.

Juhul kui eeltäidetud teenuslepingu eritingimustes kajastatud andmed ei ole õiged (jäätmemahuti(te) suurus, kogus, veosagedus, jäätmevaldaja või -kinnistu nimi ja postiaadress), palume Teil muudatus teha iseteeninduses või edastada õige info klienditeenindusele [viljandi@keskkonnateenused.ee](mailto:viljandi@keskkonnateenused.ee)

või postiga aadressil Musta tee 9, Viljandi 71008 Eesti Keskkonnateenused AS nimele.

Teenuslepingu eritingimustes palume täpsustada vajadusel ka kehtivad kontaktandmed (telefoninumber, e-posti aadress, isikukood).

Paberkandjal edastatud teenuslepingu eritingimuste üks eksemplar palume allkirjastatult tagastada aadressile Musta tee 9, Viljandi 71008 Eesti Keskkonnateenused AS nimele. Kui soovite paberkandjal olevat lepingut allkirjastada digitaalselt, palume edastada elektroonilise jäätmeveolepingu soov aadressil [viljandi@keskkonnateenused.ee](mailto:viljandi@keskkonnateenused.ee). Elektrooniliselt edastatud leping palume digitaalselt allkirjastatult tagastada aadressil [viljandi@keskkonnateenused.ee](mailto:viljandi@keskkonnateenused.ee).

Jäätmeveolepingus kontaktandmeid on isikukoodi olemasolul meie andmebaasis võimalik mugavalt muuta, täiendada ja lepingut allkirjastada logides sisse iseteeninduskeskkonda [e-teenindus](https://eteenindus.keskkonnateenused.ee/et/index/login). Iseteeninduses on võimalik jälgida lepingulist infot, tasuda arveid, vaadata arvel kajastuva info täpsustust (arve vaheleht) ning saada infot veopäevade (graafiku) toimumise kohta.

Veebilehel www.keskkonnateenused.ee [võta meiega ühendust](https://www.keskkonnateenused.ee/klienditugi/v%C3%B5ta-meiega-%C3%BChendust/) all olevate vastavate vormide kaudu on võimalik saata andmeid lepingu sõlmimiseks, muuta lepingut, tellida tühjendust jms.

**Jäätmeveo lepingu allkirjastamata jätmine ei vabasta jäätmevaldajat vedajale jäätmete üleandmise kohustusest graafikujärgsel veopäeval.**

MIINIMUMNÕUDED

Jäätmemahutite tühjendamine toimub vastavalt Põhja-Pärnumaa valla jäätmehoolduseeskirja §-le 24 ning nende tingimustega kooskõlas olevale jäätmevaldajaga sõlmitud jäätmekäitluslepingule.

**Segaolmejäätmemahutite** minimaalne tühjendusssagedus tiheasustusaladel on vähemalt üks kord 4 nädala jooksul ja hajaasustusega aladel üks kord 12 nädala jooksul.

**Biolagunevate köögi- ja sööklajäätmete mahutite** minimaalne tühjendusssagedus on vähemalt üks kord 2 nädala jooksul, vältides konteinerite ületäitumist ja lõhnahäiringuid. Talveperioodil (01.11-31.03) on lubatud rakendada tühjendussagedust üks kord 4 (nelja) nädala jooksul. Harvema tühjendamise lubatavuse tingimused määrab vallavalitsus.

Juhul, kui jäätmetete (segaolmejäätmete, biolagunevate köögi-ja sööklajäätmete, paberi ja kartongi ning pakendijäätmete) kogumismahuti on vaatamata nõuetekohasele tühjendamise sagedusele ületäitunud või levitab tugevat haisu või kui on suurenenud kahjurite tekke või ümbruskonna reostuse oht, tuleb kogumismahutit tühjendada sagedamini.

Biolagunevate köögi- ja sööklajäätmete mahutitele pakub Eesti Keskkonnateenuse AS spetsiaalseid biofiltriga mahuti kaasi.

**Jäätmeveolepingu allkirjastamine on kohustuslik kõigil, kelle teenuslepingu eritingimustes kajastatu erineb kohaliku omavalitsuse jäätmehoolduseeskirja miinimumnõuetest, kes kasutavad mahutite rentimise teenust või muid lisateenuseid, s.h ka lisajäätmete vedu.**

ARVED

Arved esitatakse teostatud teenuste eest, kui teenust on osutatud vähemalt 3.60 euro ulatuses. Väiksemad arved summeeritakse ja esitatakse koondarvena 3.60 summa täitumisel.Arved saadetakse igakuiselt. **Kvartaalse arveperioodi soovi korral tuleb sellest jäätmevedajale teada anda.**

Kui jäätmete veopäeval jäätmeid vedajale üle ei anta või kui jäätmete mahutis on selle kogumiseks ja äravedamiseks mittevastavad jäätmed või ei ole jäätmemahuti paigutatud nõuetele vastavalt, on vedajal õigus jäätmevaldajale esitada tühisõidu arve (v.a juhul kui tegemist on jäätmevaldajast sõltumatu takistusega, näiteks läbimatud teeolud vms). Neist takistustest palume vedajat ette teavitada.

Jäätmevedajal on õigus peatada teenuse osutamine jäätmevaldajale juhul, kui osutatud teenuste eest esitatud arved on vähemalt kolme kuu eest tasumata.

VEOGRAAFIK JA JÄÄTMEMAHUTI

Teenuslepingu eritingimustes on märgitud veograafik ja esimene jäätmete veopäev - palume tagada jäätmemahutile ligipääs graafikujärgsel veopäeval. Eesti Keskkonnateenused AS veab kõikidelt jäätmevaldajatelt jäätmeid regulaarselt (graafiku alusel), kuid vajadusel on võimalik tellida ka lisavedu.

Kehtivate õigusaktide kohaselt on kõik jäätmevaldajad kohustatud omama jäätmemahutit. Jäätmete kogumiseks kasutatava jäätmemahuti puudumise korral saab sobiva mahuti rentida või osta Eesti Keskkonnateenused AS-lt.

Palume meid kirjalikult teavitada jäätmete kogumiseks kasutatava jäätmemahuti puudumisest, ostu või vahetuse soovist. Korraldatud jäätmeveo teenuse osutamise alguses ajavahemikul 01.10.2022 kuni 30.11.2022 veab Eesti Keskkonnateenused AS oma klientidele jäätmemahutid ilma transporditasu võtmata. Kogumismahutile esitatavate nõuetega on võimalik tutvuda vedaja kodulehel [www.keskkonnateenused.ee](http://www.keskkonnateenused.ee) või klienditeeninduses aadressil Musta tee 9, Viljandi.

**Jäätmemahuti tuleb märgistada kogutava jäätmeliigi nimetusega ja mahuti omaniku/kasutaja lepingujärgse mahuti paiknemise aadressiga. Märgistus peab olema autojuhile nähtav**. Eesti Keskkonnateenused AS kontorist on võimalik osta vastavalt jäätmeliigile vastavaid kleebiseid. Kleebise muretsemine ei ole kohustuslik, jäätmeliigi ja kinnistu aadressi saab ka veekindla markeriga konteinerile märkida.

LISATEENUSED

Jäätmeveo teenusega seotud lisateenused lepitakse kokku teenuslepingu eritingimustes ja teenust osutatakse vastavalt kehtivale lisateenuste hinnakirjale. **Lisateenuseid osutatakse ainult allkirjastatud lepingu alusel.**

Pakendijäätmete kogumine on korraldatud jäätmeveoga hõlmatud teenus, mida jäätmevedaja osutab jäätmevaldajatele, kes antud teenust soovivad.

JÄÄTMEVEOST VABASTUS

Jäätmevaldaja võib taotleda kohalikult omavalitsuselt teatud tähtajaks korraldatud jäätmeveoga liitumisest vabastamist, kui kinnistul ei elata või kinnistut ei kasutata. Otsus jõustub omavalitsuse-poolse kirjaliku korralduse väljastamisel, millest teavitatakse üheaegselt nii jäätmevaldajat kui ka vedajat. Vedajal on õigus jäätmevedu peatada üksnes omavalitsuse poolse korralduse alusel.

Täiendavat lisainformatsiooni saab küsida kirjutades e-maili aadressile [viljandi@keskkonnateenused.ee](mailto:viljandi@keskkonnateenused.ee), helistades 43 55 025 või lugeda meie kodulehelt [www.keskkonnateenused.ee](http://www.keskkonnateenused.ee) (”korraldatud jäätmevedu”).

Korduma kippuvatele küsimustele saab vastuseid leida kodulehelt [Korduma kippuvad küsimused](https://www.keskkonnateenused.ee/klienditugi/kkk/).

Klienditeenindus asub aadressil Musta tee 9 Viljandi, avatud reedeti kell 9.00-17.00

Meeldivat koostööd soovides



Bruno Tammaru

Juhatuse liige

Eesti Keskkonnateenused AS